Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adójának megállapításához kért adatokat, melyre az adózás rendjéről szóló 1990. évi XCI. törvény alapján felhatalmazással rendelkezik, hiszen adóhatóságnak minősül, és jogosult arra, hogy nyilatkozattételre vagy tanúvallomásra szólítsa
Paragraph Index: 1449

adójának megállapításához kért adatokat, melyre az adózás rendjéről szóló 1990. évi XCI. törvény alapján felhatalmazással rendelkezik, hiszen adóhatóságnak minősül, és jogosult arra, hogy nyilatkozattételre vagy tanúvallomásra szólítsa fel az adatalanyt és a vele szerződéses kapcsolatban álló vagy állt személyt, illetve más magánszemélyt. Tájékoztatom továbbá, hogy — amint azt munkatársam telefonon már jelezte Önnek — a beadványok kapcsán folytatott vizsgálataim nem mentesítik az állampolgárokat a törvényben előírt adatszolgáltatási kötelezettségük alól, és halasztó hatállyal sem bírnak. Amennyiben jogellenes adatkezelést tapasztalok, úgy felszólítom az adatkezelőt az adatkezelés megszüntetésére, aki haladéktalanul köteles megtenni a szükséges intézkedéseket. Az Ön által sérelmezett esetben az adatkezelés törvény felhatalmazása alapján történt, a Polgármesteri Hivatal pénzügyi csoportja jogszerűen járt el. Budapest, 1999. április 21. Üdvözlettel: Dr. Majtényi László (154/A/1999) * * * [Állásfoglalás: a települési jegyző az adóhatóság kérésére nem közölheti az elhunytak vélelmezett örököseinek nevét és címét] Dr. Bujdosó Sándor Hajdú- Bihar Megyei Közigazgatási Hivatal Hivatalvezetője Debrecen Piac u. 54. Tisztelt Hivatalvezető Úr! Állásfoglalásomat kéri az Adó- és Pénzügyi Ellenőrzési Hivatal (APEH) Hajdú-Bihar Megyei Igazgatósága adatkérési gyakorlatával kapcsolatban. A leveléhez csatolt tervezet szerint az adóhatóság a polgármesteri hivatalok jegyzőit kívánja megkeresni, amennyiben tudomásukra jut, hogy az adózó elhalálozott. A megkeresésben — az adózás rendjéről szóló 1990. évi XCI. törvény 45. § (1)—(3) bekezdéseire (továbbiakban: Art.) valamint az államigazgatási eljárásról szóló 1957. évi IV. törvény 10—12. §-ra hivatkozással — szeretnék megtudni a halál bekövetkezésének helyét, idejét, illetve a túlélő házastárs vagy vélelmezett örökös(ök) nevét, címét. Az adóhatóságnak az említett adatokra azért van szüksége, mert szeretné megadni az örökösöknek a szükséges felvilágosítást [Art. 80. § (2) bek.]. A hagyatéki leltárban szereplő adatokra pedig azért tart igényt, mert a közjegyzői tárgyalásra valamint a hagyatéki eljárás befejezésére általában csak a halálesetet követő fél év után kerül sor. 2000/88/II. szám Az Ön véleménye szerint a hagyatéki leltárból adatok nem továbbíthatók az adóhatóság részére, mert hiányoznak a törvényi feltételei. Azt a gyakorlatot tudná helyeselni, ha a jegyző a haláleset helyének és idejének közlésén túl arról adna tájékoztatást, hogy az elhalt ügyében melyik közjegyző fog eljárni. A beadványában foglaltakat megvizsgáltam, és az alábbiakról tájékoztatom: Az Art. 80. §-a az adó soron kívüli megállapításának eseteit és feltételeit nevesíti. Az (1) bekezdés az adóhatóság kötelezettségeként írja elő az adó határozattal való megállapítását. A (2) bekezdés szerint az adót év közben is megállapíthatja az adóhatóság a házastárs, vagy az örökös(ök) kérelmére, ha a kérelmező az ehhez szükséges igazolásokat rendelkezésre bocsátja. Ebből következik, hogy az adóév lezárását megelőzően csak az arra jogosultak kérelme alapján állapítható meg az adó. Az adóhatóság csak az adóév lezárását követően járhat el hivatalból, amikor az adó megállapításához szükséges adatok, igazolások már rendelkezésére állnak. A kérelem benyújtására jogosultak dönthetnek arról — érdekeiknek megfelelően —, hogy kérik-e az adó évközi megállapítását, vagy nem. Az adótartozás vagy az adókülönbözet ugyanis részét képezi az elhunyt hagyatékának. A megkeresés-tervezetben az adatkérés céljaként az adó megfizetésére kötelezettek azonosítását jelölték meg. Törvényes célként nem fogadható el az adóhatóság indokolása, mert az Art. 25. § (2) bekezdése szerint az adó megfizetésére az adózó örököse(i) kötelezhető(k) határozattal. A túlélő házastárs vagy a vélelmezett örökös(ök) örökösi minősége a hagyaték átadását megelőzően nem állapítható meg minden kétséget kizáróan. Ami az Art. 45. § (3) bekezdésében foglaltakat illeti, az 1998. évi módosításnál a jogalkotó szándéka is az volt, hogy — az addigi példálózó felsorolás helyett — a hatályos jog szabályozza teljes körűen az adóhatóság által felhasználható nyilvántartásokat. A taxációt figyelembe véve, valóban nem ad lehetőséget a törvény a hagyatéki leltár adatainak az állami adóhatóság részére való továbbítására. Nem továbbítható adat a polgárok személyi adat és lakcímnyilvántartásából sem a halál helyéről és idejéről, mert az Art.- ban meghatározott cél az adó megfizetésére kötelezhető személyek beazonosítása, és nem az elhunyt személyes adatainak feltárása. Ugyancsak nincs törvényi felhatalmazás arra, hogy a jegyző tájékoztassa az adóhatóságot a hagyatéki eljárás lefolytatására jogosult közjegyző személyéről. Kérem, hogy adatvédelmi problémáival továbbra is forduljon hozzám bizalommal. Budapest, 1999. szeptember 1. Üdvözlettel: Dr. Majtényi László (498/K/1999) * * * [Állásfoglalás: a helyi adó megállapításához a nyugdíjas törzsszám és a munkahely adatai nem igényelhetők] Dr. Gasztonyi Erzsébet Ajka Város Önkormányzat Jegyzője Ajka Szabadság tér 12. Tisztelt Asszonyom! Panasz érkezett irodámhoz a magánszemélyek kommunális adójának megállapításához Önök által használt formanyomtatvány adattartalmát illetően. A panaszos sérelmezi, hogy az adó megállapításához a nyugdíjas törzsszámát is közölnie kell. Kérte, vizsgáljam meg a nyomtatvány további részeit is. A beadvánnyal kapcsolatban a panaszost az alábbiakról tájékoztattam: A helyi adóhatóság a magánszemély beleegyezése nélkül nem jogosult a nyugdíjas törzsszám kezelésére, mert törvény erre nem ad lehetőséget. 2000/88/II. szám Az adatvédelmi törvény 5. §-a alapvető elvként fogalmazza meg az adatkezelés célhoz kötöttségét. A (2) bekezdés szerint csak olyan személyes adat kezelhető, amely az adatkezelés céljának megvalósulásához elengedhetetlen, csak a cél megvalósulásához szükséges mértékben és ideig. A nyugdíjas törzsszám ismerete nem szükséges az adó megállapításához. Az adóalany azonosításához nem követelhetők a munkahely adatai sem, mivel az adózás rendjéről szóló 1990. évi XCI. törvény 11. § (3) bekezdése nem teszi lehetővé a kezelését. A nyomtatvány adattartalma egyébként nem kifogásolható. Tájékoztattam a panaszost arról is, hogy a vitatott adatok hiánya szankciót nem vonhat maga után, az adó mértékének megállapítását nem befolyásolhatja. Ha a magánszemélynek adómentességre jogosító körülményt kellene igazolni, elegendő a nyugdíjszelvény nyugdíj összegét tartalmazó részét fénymásolni. Javaslom, módosítsák a formanyomtatvány tartalmát, és a kért adatok közül töröljék a munkahelyre és a nyugdíjas törzsszámra vonatkozó részt, vagy a tájékoztatóban világosítsák fel az adózókat az önkéntes adatszolgáltatás lehetőségéről. A jövőben esetlegesen induló behajtás eredményessége érdekében személyes adatok nem gyűjthetők. Az adatvédelmi törvény hivatkozott rendelkezése kizárja, hogy olyan adatok felvételére kerüljön sor, amelyeket csak később meghatározott célból készleteznek.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes